**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „dėl KLAIPĖDOS MIESTO SAVIVALDYBĖS NARKOTIKŲ KONTROLĖS KOMISIJOS SUDARYMO“**

**PROJEKTO**

1. **Projekto rengimą paskatinusios priežastys.**

Įgyvendinant Savivaldybės tarybos kompetenciją, Klaipėdos miesto savivaldybėje turi veikti jai teisės aktų priskirtais klausimais Narkotikų kontrolės komisija.

1. **Parengto projekto tikslai ir uždaviniai.**

Parengto Klaipėdos miesto savivaldybės tarybos sprendimo projekto tikslas – sudaryti Savivaldybės narkotikų kontrolės komisiją.

1. **Kaip šiuo metu yra teisiškai reglamentuojami projekte aptarti klausimai.**

Vadovaujantis Lietuvos Respublikos vietos savivaldos įstatymo 16 straipsnio 2 dalies 6 punktu bei Klaipėdos miesto savivaldybės tarybos 2015 m. rugsėjo 24 d. sprendimo Nr. T2-257 „Dėl Klaipėdos miesto savivaldybės narkotikų kontrolės komisijos nuostatų patvirtinimo“ (pakeista 2019 m. gegužės 30 d. sprendimu Nr. T2-151) 7 punktu, Klaipėdos miesto savivaldybės tarybos kompetencijai priskirta sudaryti Savivaldybės narkotikų kontrolės komisiją (toliau – NKK).

NKK yra nuolatinė komisija, koordinuojanti priklausomybę sukeliančių medžiagų prevencijos ir pasiūlos bei paklausos mažinimo veiksmus savivaldybės teritorijoje. Komisija sudaroma vadovaujantis jos nuostatų 7 ir 8 punktais, kurios nariais (15 narių) siūlomi: Savivaldybės administracijos Socialinių reikalų departamento direktorius; po 1 Savivaldybės administracijos Švietimo, Sveikatos apsaugos, Socialinės paramos skyrių atstovą; Savivaldybės administracijos jaunimo reikalų koordinatorius; Savivaldybės administracijos tarpinstitucinio bendradarbiavimo koordinatorius; 1 Respublikinio priklausomybės ligų centro Klaipėdos filialo atstovas; 1 Klaipėdos psichikos sveikatos centro atstovas; 1 Klaipėdos miesto visuomenės sveikatos biuro atstovas; 1 Klaipėdos apskrities vyriausiojo policijos komisariato atstovas; 1 Klaipėdos apylinkės prokuratūros atstovas; 1 Muitinės kriminalinės tarnybos Klaipėdos skyriaus atstovas; 1 Klaipėdos miesto savivaldybės tarybos Sveikatos ir socialinių reikalų komiteto atstovas; 1 Klaipėdos miesto savivaldybės tarybos Kultūros, švietimo ir sporto komiteto atstovas; 1 visuomeninių organizacijų, veikiančių Klaipėdos miesto savivaldybėje ir kurių veiklos sritys susijusios narkotikų kontrole, gydymu, reabilitacija ar narkomanijos prevencija bendruomenėje, atstovas.

Komisija sudaroma Savivaldybės tarybos sprendimu Savivaldybės tarybos kadencijos laikotarpiui.

NKK veiklos uždaviniai ir funkcijos, jos teisės, sudėtis ir darbo organizavimas apibrėžti Klaipėdos miesto savivaldybės tarybos 2015 m. rugsėjo 24 d. sprendimu Nr. T2-257 „Dėl Klaipėdos miesto savivaldybės narkotikų kontrolės komisijos nuostatų patvirtinimo“ (pakeista 2019 m. gegužės 30 d. sprendimu Nr. T2-151) patvirtintuose Klaipėdos miesto savivaldybės narkotikų kontrolės komisijos nuostatuose.

1. **Kokios numatomos naujos teisinio reglamentavimo nuostatos ir kokių rezultatų laukiama.**

Bus sudaryta Klaipėdos miesto savivaldybės NKK, kurios veikla numatyta patvirtintuose Klaipėdos miesto savivaldybės narkotikų kontrolės komisijos nuostatuose.

1. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.

Nėra.

1. **Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Nereikia.

1. **Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.**

Nėra.

1. **Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Nėra.

**9. Sprendimo projekto autorius ar autorių grupė, sprendimo projekto iniciatoriai.**

Sprendimo projekto iniciatorius – Klaipėdos miesto savivaldybės administracijos Sveikatos apsaugos skyrius. Sprendimo projektą parengė Sveikatos apsaugos skyriaus vyriausioji specialistė R. Perminienė.

**10. Kiti reikalingi pagrindimai ir paaiškinimai.**

PRIDEDAMA:

1. Teisės aktų, nurodytų sprendimo projekto įžangoje, išrašas, 5 lapai.
2. Delegavimo raštai, 14 lapų.

Vyriausioji specialistė,

laikinai atliekanti Sveikatos apsaugos skyriaus vedėjo pareigas Rožė Perminienė